b'\n_START_ARTICLE_\nRossana Podest\xc3\xa0\n_START_SECTION_\nBiografie\n_START_PARAGRAPH_\nPodest\xc3\xa0 \xc8\x99i-a petrecut copil\xc4\x83ria \xc3\xaen Tripoli, pe acea vreme Libia fiind colonie a Italiei. Fiind fiica unor coloni\xc8\x99ti italieni, avea cet\xc4\x83\xc8\x9benie italian\xc4\x83, astfel c\xc4\x83 dup\xc4\x83 cel de-al Doilea R\xc4\x83zboi Mondial, p\xc4\x83rin\xc8\x9bilor ei fiindu-le clar c\xc4\x83 nu au nici un viitor \xc3\xaen Libia, s-au mutat la Roma, unde nu dup\xc4\x83 mult timp Rossana s-a dedicat actoriei._NEWLINE_\xc3\x8enc\xc4\x83 din timpul \xc8\x99colii a debutat \xc3\xaen anul 1952 \xc3\xaen filmul dramatic italian Domani \xc3\xa8 un altro giorno de L\xc3\xa9onide Moguy. \xc3\x8en 1952 a jucat \xc3\xaen filmul de aventuri Il moschettiere fantasma de Max Calandri, iar \xc3\xaen 1954 urm\xc3\xa2nd filmul Fetele din San Frediano (Le ragazze di San Frediano) de Valerio Zurlini. _NEWLINE_A f\xc4\x83cut senza\xc8\x9bie scandaliz\xc3\xa2nd critica interna\xc8\x9bional\xc4\x83 \xc3\xaen anul 1953, cu rolul ei erotic \xc3\xaen personajul Rossanei din filmul mexican Plasa (La red) de regizorul Emilio Fern\xc3\xa1ndez, care \xc3\xaen acela\xc8\x99i an a fost prezentat _NEWLINE_la Festivalul de la Cannes._NEWLINE_Anii urm\xc4\x83tori, de multe ori Podest\xc3\xa0 a fost distribuit\xc4\x83 \xc3\xaen roluri de Femme fatale \xc8\x99i ca seduc\xc4\x83toare irezistibil\xc4\x83. Astfel \xc3\xaen 1954 a jucat al\xc4\x83turi de Kirk Douglas, Anthony Quinn \xc8\x99i Silvana Mangano rolul lui Nausicaa \xc3\xaen filmul de aventuri Ulise de Mario Camerini. Un alt succes interna\xc8\x9bional la ob\xc8\x9binut \xc3\xaen anul 1956 ca frumoasa Elena \xc3\xaen filmul Elena din Troia de regizorul Robert Wise.'